abaya
Store norske leksikon,Kunst og estetikk,Søm, klær og mote,Klesplagg
Abaya er en islamsk tradisjonell drakt som brukes av mange muslimske kvinner og består av en lang kappe. Blant annet i området rundt Persiabukta brukes abayaen flittig, da gjerne i kombinasjon med hijab eller en mer heldekkende nikab.
Abayaen ble opprinnelig brukt som beskyttelse mot sand og varme og dekker kroppen fra halsen og ned. Tradisjonelt var plagget svart og uten pynt, men dagens abayaer kan være i andre farger og rikt utsmykket med blant annet broderier og perler. I tillegg til arabiske designere har motehus som Saint Laurent og Versace laget egne haute couture-varianter. Les mer i Store norske leksikon klesdrakt tekstil klær Ao ba ba vikledrakt